Μια ισπανοϊταλική συμπαραγωγή.
ΤΑ 13 ΤΡΙΑΝΤΑΦΥΛΛΑ
Τώρα, όσο ποτέ άλλοτε, η αντίσταση σημαίνει νίκη.
Ξέρετε τι συμβαίνει στην Ευρώπη;
Ο πόλεμος θα εξαπλωθεί στο Λονδίνο, στο Παρίσι, στο Βερολίνο!
Μεγαλύτερος απ' τον Α' Παγκόσμιο!
Και αυτή τη φορά, σύντροφοι, οι ευρωπαϊκές δυνάμεις...
...θα ενωθούν μαζί μας στη μάχη κατά του διεθνούς φασισμού.
Ναι, καλά... Οι ευρωπαϊκές δυνάμεις...
Είδαμε πόσο πολύ πολέμησαν μέχρι τώρα!
Αυτό που θέλουμε είναι να τελειώσει άμεσα αυτό.
Θέλουμε ειρήνη!
Σε τι χρησιμεύει η ειρήνη δίχως ελευθερία;
Θέλουμε ειρήνη δίχως αξιοπρέπεια;
Σωστά! Μην εξαπατάσθε απ'αυτούς που χρησιμοποιούν ηττοπαθή λόγο.
Απέχουμε ένα βήμα απ' τη νίκη, σύντροφοι!
Ποτέ άλλοτε η διεθνής συγκυρία δεν ήταν τόσο ευνοϊκή για εμάς. Ποτέ!
Η συντρόφισσα έχει δίκιο.
Θυμηθείτε το αίμα που έχυσαν τα αδέλφια σας, τα παιδιά σας...
Πού θα χρησιμεύσει αυτό το αίμα αν εγκαταλείψουμε τώρα;
Πρέπει να παλέψουμε μέχρι τέλους!
Οι Μαυριτανοί!
Έρχονται! Τους είδαν απ' το καμπαναριό!
(ΣΜ: Περίπου εκατό χιλιάδες Μαροκινοί...
...στρατολογήθηκαν απ' το Φράνκο για να πολεμήσουν στο πλευρό του).
Περίμενε!
Γρήγορα!
Μη!
Δε μπορείτε να εγκαταλείπετε, σύντροφοι! Πρέπει να αντισταθούμε!
Φέρτο δω.
Μπορείτε να μας πάρετε, σας παρακαλώ;
- Ανεβείτε. - Κάρμεν.
- Εγώ θα μείνω. - Πάμε!
- Κάρμεν, ανέβα! - Σου'πα ότι θα μείνω!
Τι θες; Να μας σκοτώσουν όλους;
Κάνε μου τη χάρη κι ανέβα τώρα!
- Πάμε! - Άντε!
Άντε!
Περιμέντε!
Περιμένετέ με!
Σύντροφε, υπάρχει καμιά θέση;
Υπάρχει καμιά θέση κενή;
Περίμενε μισό λεπτό!
- Σύντροφε! - Δεν έχει θέση.
- Αφήστε με να έρθω μαζί σας! - Ξεκίνα!
Δε μπορείτε να μου το κάνετε αυτό! Σύντροφε!
Ποιος θέλει;
- Εγώ! - Εγώ!
Εγώ! Εγώ! Εγώ!
- Τέο! - Γεια σου, Χούλια.
- Τι όμορφη που δείχνεις! - Άντε, ανόητε!
- Πώς πάνε τα πράγματα εδώ; - Καλά.
Τα ίδια.
- Ποιος θέλει σούπα; - Αδελίνα!
Τέο!
Τέο...
Χαίρομαι πολύ που σε βλέπω!
- Πώς είσαι; - Πολύ καλά. Πολύ καλά.
Πάλι σούπα έχει;
Χθες είπες ότι είναι το αγαπημένο σου πιάτο.
- Εγώ; - Ναι, εσύ!
ΚΥΚΛΟΣ "AIDA LAFUENTE" ΚΑΡΤΑ ΜΕΛΟΥΣ
(ΣΜ: Η Aida de la Fuente ήταν μία Αστουριανή αναρχική αγωνίστρια.)
Τι θέλει αυτό εδώ;
Τόσο άσχημα είναι τα πράγματα;
Πρέπει να καταστραφεί.
Τι γίνεται στο μέτωπο;
Ποιο μέτωπο;
Ούτε μέτωπο υπάρχει πια ούτε τακτικός στρατός.
Το βάλαν όλοι στα πόδια σαν κότες!
Ούτε ένας δεν έμεινε!
- Ποιος ζήτησε σούπα; - Ο Χοσέ! Ο Χοσέ!
Ορίστε!
Στο καταφύγιο! Πάμε! Γρήγορα! Όλοι!
Πάμε!
Όλοι!
Άστο αυτό. Πάμε.
Πέρνα. Πέρνα. Πέρνα. Πέρνα.
- Μπερναμπέ; Μπερναμπέ! - Μπερναμπέ!
- Πού είναι ο Μπερναμπέ; - Εκεί πέρα είναι.
Μπερναμπέ!
Σκύψε!
"ΣΤΟ ΚΡΑΤΟΣ ΤΗΣ ΙΣΠΑΝΙΑΣ, ΤΟ ΕΝΙΑΙΟ, ΤΟ ΜΕΓΑΛΟ, ΤΟ ΕΛΕΥΘΕΡΟ...
...ΔΕΝ ΥΠΑΡΧΕΙ ΣΠΙΤΙ ΧΩΡΙΣ ΘΕΡΜΑΝΣΗ...
...ΟΥΤΕ ΟΙΚΟΓΕΝΕΙΑ ΧΩΡΙΣ ΨΩΜΙ."
Μπουμ!
Μάζεψε το ψωμί.
Μην το φας. Μην το φας. Μην το μαζεύετε! Μην το μαζεύετε!
Είναι ψωμί των φασιστών!
Το ράδιο είπε ότι είναι δηλητηριασμένο. Μην το μαζεύετε!
Θα περιμένω...
...μέρα και νύχτα.
Θα περιμένω για πάντα...
...το γυρισμό σου.
Θα περιμένω...
...επειδή το πουλί που το σκάει...
...επιστρέφει για να γυρέψει τη λησμονιά...
...στη φωλιά του.
Ο χρόνος περνά και τρέχει...
...ενώ χτυπά μελαγχολικά...
...στην τόσο βαριά καρδιά μου.
Ωστόσο, θα περιμένω...
...το γυρισμό σου.
Υπέροχο τραγούδι.
Ωραίο, ε;
Τα άνθη μαραίνονται...
Να κάνουμε κάτι... Ναι, αλλά τι;
Να οργανωθούμε. Να βρούμε συντρόφους.
- Μα πολλοί έφυγαν. - Ή θα φύγουν άμεσα.
Σ' αυτό αναφέρομαι.
Τώρα θα'ναι πολύ διαφορετικά. Και πρέπει να'μαστε έτοιμοι.
Κανείς μας δεν ξέρει τι σημαίνει να δουλεύεις στην παρανομία.
Τι λένε στο στρατόπεδο του πατέρα σου;
Αυτό είναι το πρόβλημα.
Ότι δεν ακούγεται τίποτα.
...τίποτα άλλο δεν έρχεται.
Αγαπητοί φίλοι...
...μας έλαχε να ζούμε σε μια πολύ δύσκολη εποχή.
Ποιος ξέρει τι θα έχουμε απογίνει αύριο ή μεθαύριο;
Σε πολύ λίγο καιρό όλα θα 'ναι διαφορετικά.
Πιθανόν πολλοί από εμάς να μην ξαναϊδωθούμε.
Ίσως δε μπορούμε ν'αποχαιρετηθούμε με ένα "Να τα ξαναπούμε σύντομα".
Τότε να το κάνουμε με ένα...
..."Αντίο!"
Άντε πάλι με τις βόμβες!
Μου φαίνεται ότι αυτές θα είναι οι τελευταίες.
Μακάρι να μην καταλήξουμε να μας λείπουν!
Μη μιλάτε έτσι.
Εμείς δεν έχουμε τίποτα να φοβηθούμε αλλά...
...εσύ πρέπει να φύγεις απ' τη Μαδρίτη.
Το ξέρω! Το ξέρω!
Αν χρειάζεσαι λεφτά, εγώ... μπορώ να δω τι μπορώ να κάνω.
Με λένε Μπλάνκα. Κι αυτός είναι ο γιος μου ο Κίκε.
Χούλια.
Αδελίνα. Γεια!
Τι περίεργος τρόπος να γνωριστούμε, ε;
Είχα ένα σύντροφο...
...τον καλύτερο απ' όλους!
Πάντα πλάι βαδίζαμε...
...πάντα μαζί προελαύναμε...
...υπό τους ήχους των τυμπάνων...
...υπό τους ήχους των τυμπάνων.
(ΣΜ: εμβατήριο της ισπανικής φασιστικής "Φάλαγγας")
Ίσως εκεί.
Εδώ πρέπει να υπάρχει φαγητό.
Κονσέρβες με σαρδέλες!
Ηλίθιε!
Ώπα!
Σταμάτα.
Σου 'πα να σταματήσεις!
Φοβάσαι, ε; Είσαι χέστης!
Εγώ την κάνω.
Χέστη! Χέστη! Χέστη!
Αν το χτυπήσω, φεύγουμε. Το υπόσχεσαι;
Περίμενε!
...και στο πρόσωπό του είδα το θάνατο...
...και στο πρόσωπό του είδα το θάνατο.
Θέλησε να μου δώσει το χέρι του...
...ενώ εγώ γέμιζα το τουφέκι.
Έκανα να του δώσω το δικό μου...
...και στο πρόσωπό του έγραφε:
«Θα πεθάνω για την Ισπανία!»
Κι εσύ, ηλίθιε!
Ζήτω ο Φράνκο! Ζήτω η Ισπανία!
- Ζήτω η Ισπανία! - Ζήτω η Ισπανία!
- Άντε, πάμε! - Ζήτω η Ισπανία!
- Ζήτω!
Ζήτω η Ισπανία! Ζήτω η Ισπανία!
- Ζήτω η Ισπανία! - Ζήτω!
Ζήτω η Ισπανία! Ζήτω η Ισπανία!
- Ζήτω η Ισπανία! - Ζήτω!
- Ζήτω η Ισπανία! - Ζήτω η Ισπανία!
Εγώ δεν είμαι καμία και δε μπορούν να μου κάνουν τίποτα.
Αλλά εσύ...
Εντάξει, ούτε εγώ είμαι η Πασιονάρια...
Ξέρεις τι λέω; Να δουλέψω ως υπηρέτρια.
Σε σπίτι φαλαγγιτών. Κι όσο πιο πολλοί είναι, τόσο το καλύτερο.
Εσύ; Υπηρέτρια φαλαγγιτών;
Ναι. Για να αποσπώ πληροφορίες.
Μπάσταρδοι!
- Ζήτω η Ισπανία! - Ζήτω η Ισπανία!
Ευχαριστούμε που μας φέρατε.
Να σας βοηθήσουμε να ξεφορτώσετε;
Όχι, θα περιμένω λίγο.
- Ζήτω η Ισπανία! - Ζήτω η Ισπανία!
Ζήτω η Ισπανία!
- Ζήτω η Ισπανία! - Εσύ δεν ξέρεις να χαιρετάς;
Όχι. Τραγούδα.
Αντικρίζω τον ήλιο με το καινούριο μου πουκάμισο...
(ΣΜ: ο ύμνος των φαλαγγιτών)
Αυτό είναι όλο;
- Συνέχισε! - Δεν ξέρω άλλο.
Μάθε τον. Θα τον χρειαστείς.
Ζήτω η Ισπανία!
Μπάσταρδοι!
- Καλημέρα, μικρούλη μου. - Καλημέρα, μαμά.
Τι όμορφος που είσαι όταν κοιμάσαι!
Όπως ήσουν και μωράκι.
Για μένα θα είσαι πάντα το μωρό μου.
Μαμά...
Άντε, σήκω!
Έχουμε πολλές δουλειές να κάνουμε.
Θα τις βάλουμε στη θέση τους.
Η καταστροφή τελείωσε και γι' αυτές.
Είναι όμορφη, ε;
Σου μοιάζει.
Μπλάνκα, είδες το βιολί μου;
Δε μπορώ να καταλάβω...
Τέτοια ώρα πάει να παίξει;
Ίσως θέλει να γιορτάσει τη λήξη του πολέμου.
Πού έβαλα το βιολί μου;
"Γενικό Επιτελείο.
Προς όλες τις μονάδες Εθνοφρουράς:
Μέσω της παρούσης ισχύει άμεσα η διαταγή...
...σύμφωνα με την οποία...
...καλείσθε να παρουσιαστείτε στα επιμέρους γραφεία...
...με σκοπό το ενδεδειγμένο άνοιγμα των προσωπικών φακέλων...
...και την απόδοση πολιτικών ευθυνών".
Κατανοητό;
Κυρ-λοχία...
Ακούω, Ρομέρο.
Τι εννοεί;
Εννοεί ότι αυτή τη στιγμή δεν είμαστε ούτε Εθνοφρουρά...
...ούτε στρατιώτες ούτε τίποτα. Κατανοητό;
- Κυρ-λοχία... - Ναι, Ρομέρο;
Εμείς το μόνο που κάναμε ήταν να εκτελούμε διαταγές.
Τότε δεν έχετε τίποτα να φοβηθείτε. Τώρα έγινε κατανοητό;
Έλα, άσε με να δοκιμάσω! Άφησέ με!
Αρχίζω και τα παίρνω τώρα...
Κίκε, δε βλέπω, παιδί μου! Δε βλέπω!
Άσε με να δοκιμάσω!
Άντε! Δοκίμασε!
Απίστευτο! Απίστευτο! Απίστευτο! Με την πρώτη! Λεβέντη μου!
- Αγάπη μου! - Λεβέντη μου!
Είσαι και ο πρώτος! Συνέχισε, λεβέντη μου. Συνέχισε.
Βλέπεις; Είχαμε δίκιο που φυλάξαμε αυτά τα χρήματα.
Ήξερα ότι θα είχαν αξία, όποιος και να κέρδιζε.
Αυτά είναι όλα;
Εντάξει.
Μισθός μουσικού είναι, εξάλλου.
Πόσα να χρειάζεται ο Χουάν;
Δεν είναι καλύτερα να του τα πάω εγώ;
- Γιατί; - Καλό είναι να μη σας δουν μαζί.
Αφού δεν έχουμε κάνει κάτι. Μουσικοί είμαστε απλά.
Ο Χουάν είναι του Κομμουνιστικού Κόμματος.
Και ξεχώριζε στο συνδικάτο.
Όχι, Μπλάνκα. Όχι. Όχι.
Διαφωνώ. Να πας εκεί μόνη με τόσα χρήματα πάνω σου;
Μην είσαι ανόητος. Τι θα πάθω; Ε;
Τι τρέχει;
Φεύγεις για το χωριό. Θα μείνεις εκεί μέχρι να περάσουν όλα.
Κι εσείς, πατέρα;
Θα με διώξουν απ' το σώμα.
Ή θα με υποβιβάσουν. Πιθανόν και να με δικάσουν.
Μα γιατί;
Δεν κάνατε τίποτα!
Αυτό είναι το κακό, σύμφωνα μ' αυτούς. Ότι δεν έκανα τίποτα.
Πατέρα!
Μην ανησυχείς για μένα. Ξέρω να προσέχω τον εαυτό μου.
Εσύ στο χωριό με τον παππού και τη γιαγιά.
Εδώ δεν είσαι ασφαλής.
Ψιτ! Μάγκες! Φύγετε από δω! Άντε! Κατεβείτε από κει! Άντε!
Πηγαίντε παίξτε με τη μητέρα σας. Άντε! Άντε! Άντε!
Συγγνώμη.
Ευχαριστώ.
Εισιτήρια...
Ρέστα μπορώ να σας δώσω μόνο γραμματόσημα ή κουπόνια.
Κουπόνια; Ποια νομίζεις ότι είσαι;
Με συγχωρείτε, κύριε.
Αυτές οι Δημοκρατικές νομίζουν ότι είμαστε χαζοί!
Πόρνες Δημοκρατικές εισπράκτορες! Γιατί δεν καθόσασταν σπίτι;
Έτσι οι φίλοι σας δε θα φεύγανε για να σκοτώνουν πατριώτες!
Αν σ' αρέσει τόσο η Ρωσία, να φύγεις.
Την ξέρω. Είναι Δημοκρατική αλλά καλός άνθρωπος.
Ευχαριστώ.
Μπορείτε να μου πείτε όταν φτάσουμε στη Γκόγια;
Είμαι νέος εδώ.
Σε δυο στάσεις είναι. Θα σας πω.
Ευχαριστώ, ομορφούλα.
Και μου χρωστάς ένα φιλί.
Χρειαζόταν για να αναγνωριζόμαστε.
Το φοράνε πολλές συντρόφισσες.
Βασικά, μοιάζει ανοησία αλλά μόνο έτσι νιώθεις ότι κάτι γίνεται, ε;
Πού να βάλεις και στολή! Θα'σαι η επαναστάτρια νταντά!
Κάρμεν!
Πότε είδες το Βαλεντίν για τελευταία φορά;
Πολύ καιρό πριν.
Πιστεύεις ότι έφυγε χωρίς εμένα;
Ποιος ξέρει!
Αλήθεια το πιστεύεις;
Τι;
Μη γυρίσεις!
Βαλεντίν!
Ο αγαπητικός έρχεται να δει τη νταντά στο πάρκο.
Μαζί με τον Τέο. Δεν είναι καλό που συναντιόμαστε όλοι εδώ.
Κατανοητό.
Καλύτερα να πηγαίνω τότε. Πάμε, Μάριο!
Πώς σου 'ρθε αυτό με την κορδελίτσα;
Μη γυρνάς για να μου μιλήσεις, ε;
Δε γύρισα.
Πού ήσουν;
Εδώ γύρω.
Έχανα στον πόλεμο.
Είσαι καλά, όμως.
Πάει πολύς καιρός...
Φούσκωσες πολύ αυτούς τους μήνες, ε;
Δυο παιδιά ήδη...
Και το ένα σε λίγο θα μαλλιάσει...
Τι χαζός που είσαι!
Σ' αγαπώ πολύ.
Αν δεν υπάρχει άλλη λύση, πρέπει να τους δώσω το επίθετό μου.
Με το φιόγκο μπορούμε ν' αναγνωριζόμαστε στο δρόμο.
Και να μαθαίνουμε τα νέα έτσι.
Ελπίζω να μην έχουμε καμιά καταλάθος διαρροή.
- Εγώ δε θα πω τίποτα. - Τι έχουμε πει, μικρέ;
Φράνκο, Φράνκο, Φράνκο.
Ζήτω η Ισπανία!
Ισπανοί, να 'στε σ' επιφυλακή!
Δεν κατάφεραν να ξεφύγουν όλοι οι εχθροί της Ισπανίας.
Και η υποχρέωση του κάθε Ισπανού...
...είναι να τους καταδώσει όλους αυτούς.
Θα 'ναι κακός Ισπανός, μάλλον δε θα 'ναι καν Ισπανός...
...όποιος προστατεύσει με τη σιωπή και τη δειλία του...
...και δεν καταγγείλει αυτά τα κτήνη.
Κι ας γνωρίζουν όσοι σιωπούν ότι μια μέρα...
...θα πρέπει κι αυτοί να να λογοδοτήσουν...
Ο Χουάν πρέπει να φύγει.
Δε μπορεί να συνεχίσει να μένει εδώ.
Καλησπέρα. Είναι μέσα ο Χουάν;
Όχι, όχι, όχι. Λυπάμαι αλλά όχι. Δεν ξέρουμε τίποτα γι' αυτόν.
Μην ανησυχείτε. Είμαστε φίλοι.
Είμαι η Μπλάνκα, η γυναίκα του Ενρίκε Γκαρθία.
Δεν άκουσες;
- Κλείσε την πόρτα. - Περίμενε.
Έλα μέσα, Μπλάνκα.
Η πεθερά μου και η κουνιάδα μου, η Μανουέλα.
Τι θες εδώ;
Είναι ό,τι μπορούμε να σου δώσουμε.
Είναι μια χαρά.
Πού θα πας; Ο Ενρίκε λέει ότι είναι επικίνδυνο να μένεις εδώ.
Είναι επικίνδυνο! Μέχρι κι οι φίλοι σου το λένε!
Μην ανησυχείτε. Όταν μπορώ, θα φύγω.
Αλλά δε μπορείτε να με διώξετε. Είναι και δικό μου σπίτι.
- Της συζύγου μου. - Μαύρη η ώρα που σε πήρε!
Εσύ της έβαλες αυτές τις ιδέες στο κεφάλι.
Πρέπει να φύγεις.
Ναι! Να φύγεις!
Να πας με τους φίλους σου τους μπολσεβίκους!
Να φύγεις και να μην ξανάρθεις!
Αντίο.
Μπλάνκα...
Μια τελευταία χάρη:
Για να φύγω, χρειάζομαι κι άλλα λεφτά.
Μπορείς να το βάλεις ενέχυρο;
Προς στιγμήν, θα μένω στο σπίτι του Τόμας. Ξέρεις πού είναι, ε;
Μα με αυτό βγάζεις τα προς το ζην. Τι θα κάνεις δίχως αυτό;
Ποιος μπορεί να σκεφτεί τώρα τη μουσική;
Περίμενε.
Δεν είναι πολλά αλλά θα πάρεις λιγότερα γι' αυτό.
Δε μπορώ να τα δεχτώ.
Πάρτα. Θα τα χρειαστείς περισσότερο απ' ότι εμείς.
Για τον Κίκε.
Όχι. Για το ενεχυροδανειστήριο.
Δεν ξέρω τι θ' απογίνω εγώ...
...αλλά εσείς να προσέχετε. Πρέπει να είστε όπως πριν τον πόλεμο.
Μουσικοί. Τίποτε άλλο.
Θυμήσου ότι ψήφιζα δεξιά.
Αν ήταν όλοι οι δεξιοί σαν εσένα...
Τι σύμπτωση!
Μια σύμπτωση για την οποία περιμένω πάνω από 2 ώρες.
Ευχαριστώ για τις προάλλες.
Νομίζω ότι δε χαίρεσαι και πολύ που με βλέπεις.
Δεν είμαι στις καλές μου. Μας απέλυσαν όλες.
Λυπάμαι. Για ποιο λόγο;
Επειδή ζητήσαμε τα δεδουλευμένα. Πώς σου φαίνεται;
Κι εσύ θα φας φυλακή που όλο το σκας απ' το στρατόπεδο.
Δεν είμαι σε στρατόπεδο.
- Είσαι από τη Ναβάρα; - Μάλιστα!
Από το Τσαμπερί.
Πού μένεις; Να σε συνοδεύσω σπίτι;
Δε βιάζεσαι κάπως;
Η Μαδρίτη πρέπει να είναι στις ομορφιές της...
...για την παρέλαση της νίκης την ερχόμενη Παρασκευή.
Μαδριλένοι... Τεστ.
Φράνκο! Φράνκο! Τεστ. Φράνκο!
Τι τζέντλεμαν! Κι εγώ;
Καπνίζεις;
Όχι, χαζούλη!
Ωραία. Αν σε δουν αυτοί εδώ, είναι ικανοί να σε κουρέψουν γουλί.
Μόνο αυτοί; Εσύ;
Μη νομίζεις ότι είμαι σαν αυτούς...
Περίμενε. Πάω να βρω φωτιά.
Τεστ. Τεστ. Μαδριλένοι... Τεστ.
Όλη η Μαδρίτη στην παρέλαση.
Τεστ. Τεστ. Όλη η Μαδρίτη στην παρέλαση.
Γεια.
Από πού είσαι; Εγώ απ' το Τσαμαρτίν.
Σοβαρά;
Εγώ απ' το Τσαμπερί.
Όντως είσαι Δημοκρατική, ε;
Δε χρειάζεται να με συνοδεύσεις σπίτι. Ξέρω το δρόμο.
Χούλια, άκου... Χούλια!
Μην το διανοηθείς να μπλέξεις!
- Θα με καταδώσεις; - Όχι. Απλά σε προειδοποιώ.
Δεν έχεις ούτε καν ιδέα για το πώς είναι τα πράγματα.
Παιχνιδάκια σαν αυτό ίσως τα πληρώσετε.
- Άφησέ με! - Άκουσέ με!
Χούλια!
Σε παρακαλώ...
Τι θες να κάνουμε;
Πάμε σινεμά;
Κοίτα!
Με συγχωρείτε. Έκανα λάθος στο διαμέρισμα.
Πάω στο σπίτι της κυρίας Χουάνα.
- Εσύ ποιος είσαι; - Ο ανιψιός της.
Μένει στον επάνω όροφο. Με συγχωρείτε.
- Σε είδε κανείς; - Όχι.
- Ήταν τρέλα που ήρθες! - Ποιος είναι αυτός ο λοχαγός;
Το σπίτι είναι άδειο!
Έχουν έρθει για την παρέλαση και μένουν όπου βρουν.
Κι οι γονείς μου;
Τους πήρε η αστυνομία. Σας κατάδωσε αυτή του τρίτου.
Πρέπει να φύγεις τώρα!
Και μη σκεφτείς να ξανάρθεις!
Αν σε ξαναδώ εδώ, εγώ η ίδια θα φωνάξω την αστυνομία!
Επάνω!
Από κει! Από κει! Από κει πήγε!
Διατάξτε!
Τι νέα, Τέο;
Λοχαγέ Φοντένλα!
Ελπίζω να χαίρεσαι που με βλέπεις.
Είναι ευχαρίστηση να συναντάς παλιούς φίλους.
Θυμάσαι το Γασπάρ;
Αυτό πόνεσε, ε;
Όταν ερχόσουν στο γυμναστήριο ήσουν σε καλύτερη φόρμα.
Αλήθεια νομίζεις ότι πρέπει να το βάλω στο παράθυρο;
Αν ήταν ο άντρας σου σε στρατόπεδο συγκέντρωσης...
Λες και θα τον άφηναν έτσι...
Τι τρέχει;
Αυτή... Πιστεύει ότι θα μας πειράξουν.
Τέσσερις γυναίκες!
Θα έπρεπε να ήταν τέρατα.
Βασικά...
Εσύ αυτό που έχεις να κάνεις είναι να ξεφορτωθείς όλα τα παλιόχαρτα.
Το μόνο που μας λείπει είναι να τα βρουν...
Είχες υποσχεθεί ότι θα τα ξεφορτωθείς.
Πάω τώρα...
Αυτή η προπαγάνδα μού φαινόταν παιδική...
...και τώρα φαίνεται ότι έγινε πολύ επικίνδυνη.
Έλα... Ηρέμησε... Ηρέμησε... Έλα... Ηρέμησε... Έλα...
Χούλια! Χούλια!
Ένας στρατιωτικός ρωτά για σένα! Στο δρόμο.
- Είναι ο Περίκο! - Ποιος Περίκο;
Και αυτό... είναι το τελευταίο.
Θα τα βάλω στο κελάρι αυτά.
- Τι ευγενικός νέος! - Και τι όμορφος!
Ετοιμάσου για το καλύτερο:
Πάμε στο σινεμά.
Λυπάμαι αλλά... δεν έχω όρεξη.
Δε μπορείς να μου το κάνεις αυτό.
Χούλια, γιατί είσαι τόσο απότομη;
Όντως...
Τις προάλλες μου είπες «την επόμενη φορά».
Επιστρέφω αμέσως.
Ράψε μου τα κουμπιά.
Τις προάλλες ήσουν εθνοφρουρός, σήμερα στρατιωτικός...
- Μόνο επίσκοπος δεν έχεις ντυθεί. - Αν χρειαστεί...
- Κι όλο αυτό το φαγητό; Πού... - Καλύτερα να μη ρωτήσεις.
Σου πάει η στολή.
Στις μέρες μας, δίχως στολή δεν είσαι τίποτα.
- Είναι ταγματάρχη; - Λοχαγού.
Διατάξτε, κύριε λοχαγέ!
Δίκαιος φόρος τιμής στον αήττητο σωτήρα της Ισπανίας...
...που, από το μπαλκόνι του δημαρχείου, συνοδευόμενος...
...από το Γερμανό εκπρόσωπο της λεγεώνας του Κόνδορα...
...ανταποκρίθηκε στο φόρο τιμής του πλήθους.
Έπειτα, ο Αρχηγός μας απευθύνθηκε...
..στις κινηματογραφικές κάμερες της μεγάλης μας φίλης, Γερμανίας..
...για να εκθέσει τα πολιτικά του ιδεώδη.
Ένα ολοκληρωτικό κράτος...
...θα εναρμονίσει στην Ισπανία...
...τη λειτουργία όλων των ικανοτήτων...
...και της ενέργειας της χώρας...
...ώστε σε συνθήκες εθνικής ενότητας...
...η δουλειά...
...η οποία θα θεωρείται ως το πιο αναγκαίο απ' όλα τα καθήκοντα...
...θα 'ναι ο μοναδικός εκφραστής της λαϊκής θέλησης.
Και χάρη σε αυτή...
...θα μπορέσει να εκδηλωθεί η γνήσια κρίση του ισπανικού λαού...
...μέσω εκείνων των φυσικών οργάνων που, όπως η οικογένεια...
...ο δήμος, ο σύλλογος και η εταιρία...
...θα αποκρυσταλλώσουν σε πραγματικότητα...
...το υπέρτατο ιδεώδες μας.
Με λίγα λόγια...
Ραμμένα κουμπιά...
Είπα κι εγώ! Παραήσουν συγκαταβατική!
...θα κάνει παραγωγική τη συγκομιδή...
...από την οποία τα καλύτερα στάχυα...
...πρέπει να τα καταθέσουμε στο σεβαστό βωμό της πατρίδας.
ΤΕΛΟΣ
Αντικρίζω τον ήλιο με το καινούριο μου πουκάμισο...
Έρχομαι!
Διατάξτε!
Ανάπαυση. Άνοιξε την πόρτα.
Σταμάτα, Περίκο. Μπορεί να έρθει κανείς.
- Τέτοια ώρα; - Ναι.
Έλα...
Μη! Η μητέρα μου θα ανησυχεί. Φύγε.
Σταμάτα! Φύγε.
Φύγε!
Κάρμεν!
Ποιος είναι αυτός ο στρατιωτικός;
Τι κάνεις εδώ;
Ποιος είναι;
Δεν είναι στρατιωτικός.
Είναι ο φίλος μου.
Γι' αυτό δεν έρχεσαι πια να μας δεις;
Νομίζαμε ότι σου είχε συμβεί κάτι.
Με έδιωξαν απ' τη δουλειά.
Και την κατάσταση στο σπίτι την ξέρεις.
Θα ήταν καταστροφή αν με πιάνανε.
Μη θυμώσεις...
...αλλά θα 'πρεπε να τα παρατήσεις κι εσύ, μικρή.
Τόσοι κίνδυνοι, τόσες θυσίες...
Ειλικρινά πιστεύεις ότι θα βγει κάτι;
Δε μ΄ αρέσει να με αποκαλούν "μικρή".
Είμαστε φουλ. Δεν υπάρχουν ελεύθερα δωμάτια.
Είναι μέσα ο Βαλεντίν;
Έλα μέσα, Τέο.
Τι έπαθες;
Πέρνα, πέρνα. Από δω η Κουβανή. Συντρόφισσα.
Ο ξενώνας είναι βιτρίνα. Ηρέμησε.
Γεια.
Προσπαθώ να διαλέγω προσεχτικά τους πελάτες.
- Τι έπαθες; - Φασίστες.
Πώς είσαι έτσι, ρε Τέο;
Εξαιτίας ενός φασίστα συγχωριανού του.
Τέο, κοίτα.
ΛΙΓΟΤΕΡΟ ΦΡΑΝΚΟ, ΠΕΡΙΣΣΟΤΕΡΟ ΨΩΜΙ.
Έτσι πας να ρίξεις το καθεστώς;
- Μην αρχίζεις κι εσύ σαν αυτούς. - Δεν αρχίζουμε. Συνεχίζουμε.
Σ' αρέσει να πετάς τρικάκια;
Πέτα. Αλλά αυτό που χρειαζόμαστε πραγματικά είναι άλλο.
- Αυτό. - Κοίτα.
Εσύ τι λες, Τέο;
Έψαξα στους υπονόμους για όπλα.
Ήρθαμε...
Θέλουμε να μιλήσουμε με τον αστυνομικό διευθυντή.
Πού ελάμβαναν χώρα οι συναθροίσεις;
Σίγουρα όχι στο σπίτι μου, πάντως.
Το ξέρετε ή όχι αυτό;
Δε μπορούμε να τα ξέρουμε όλα.
Είναι πολύ εχέμυθο άτομο και δεν ακούγαμε όλες τις συζητήσεις του.
Τον ακούσατε να μιλά για την παρέλαση;
Όπως είπα ήδη, δεν ακούγαμε όλες τις συζητήσεις του.
Αλλά σίγουρα θα μίλαγαν.
Πείτε μου, είχε επισκέψεις;
Όχι. Όχι πολλές.
Προχθές...
Εσείς.
Προχθές ήρθε μια κυρία. Νομίζω ότι είναι η γυναίκα του μουσικού...
...με τον οποίο έπαιζαν μαζί.
Και για τι μιλάγανε;
Τον ακούσατε ποτέ να μιλά για όπλα ή εκρηκτικά;
Και με εκείνη τη γυναίκα...
...μίλησε για όπλα;
Μάλιστα.
Του έδωσε πολλά λεφτά.
ΞΕΝΩΝΑΣ "Η ΚΟΥΒΑΝΗ"
Ελπίζω να μας έδωσαν σωστή διεύθυνση.
Εσύ καλύτερα να πας μια βόλτα.
Πάμε, Μάριο.
Τι θέλετε; Είμαστε φουλ.
Είναι μέσα ο Βαλεντίν;
Είμαι η φίλη του.
Πέρνα.
Ευχαριστώ.
Πρέπει να βοηθήσουμε τους συντρόφους στη φυλακή.
Χρειαζόμαστε λεφτά. Πρέπει να κάνουμε κάτι.
Να ληστέψουμε ένα μαγαζί. Ένα ψιλικατζίδικο.
Μια εύκολη ληστεία.
Έχω εντοπίσει ήδη μια τοποθεσία.
Ποτέ δεν περίμενα από σένα κάτι τόσο ανόητο, Τέο.
Μιλάς για όπλα.
Το μόνο που θα καταφέρουμε έτσι είναι περισσότερα αντίποινα.
Εσύ; Δε θα πεις κάτι;
Τους είπα να μην υπολογίζουν σε μένα.
- Αυτό μόνο; - Τι άλλο θες;
Τι άλλο θέλω; Να φύγω.
Βιρτούδες!
Γαμώτο!
Βιρτούδες! Έλα!
- Άφησέ με! - Βιρτούδες, σε παρακαλώ!
Από πού ξεφύτρωσαν αυτοί οι 2 τρελοί;
Έλα δω, αγαπούλα!
Ναι... Όλο «αγαπούλα» κι «αγαπούλα»...
...αλλά με ξέχασες τη μέρα των γενεθλίων σου.
Πάρε.
Πολύ ωραίος!
Και με τ' αρχικά μου!
Πώς σου φαίνομαι;
Δεν ξέρω. Αυτούς ρώτα.
Ίσως δεν τους αρέσουν οι μπερέδες και δεν το φορέσεις.
Τι συμβαίνει;
Το ξέρεις ότι δε μπορούμε να βλεπόμαστε όπως πριν.
Το ξέρω.
Αλλά δεν είναι αυτό.
Δεν ξέρω αλλά έχω ένα άσχημο προαίσθημα.
Έι! Πού πήγε η Βιρτούδες, η ακατάβλητη ηγέτης μας;
Όλα θα φτιάξουν όταν ξεσπάσει ο πόλεμος στην Ευρώπη. Θα δεις.
Ναι...
Ωραία λύση! Κι άλλος πόλεμος!
Θεέ μου!
Χρόνια πολλά!
Τι; Μ' ένα «χρόνια πολλά» θα καθαρίσεις;
Τι τρέχει; Δε θα γδυθείς;
Πρώτα εσύ.
ΚΟΙΝΩΝΙΚΗ ΠΕΡΙΘΑΛΨΗ
Από την άλλη μεριά.
Χαίρε, αγνότατη Μαρία...
Αλτ! Ακίνητη!
Έλα δω!
ΞΕΝΩΝΑΣ "Η ΚΟΥΒΑΝΗ"
Πού είναι ο Σατούρ κι ο Νταμιάν;
Δεν ξέρω για τι μιλάτε!
Στον ενικό μίλα μου. Με ξέρεις καλά!
Είμαι μόνη! Όλοι οι πελάτες φύγανε!
Πες μου πού πήγαν!
Το έσκασαν...
Αστυνομία...
Έρχονται για μένα...
Χούλια...
Τι κάνετε εσείς; Τι συμβαίνει;
- Ήρθε η αστυνομία. - Τι κάνουμε;
Δεν ξέρω.
- Ποιος είναι; - Αστυνομία. Ανοίξτε την πόρτα.
Εδώ μένει η Χούλια Κονέσα;
Αδελφή μου είναι. Αλλά δεν είναι εδώ.
Έπαθε κάτι;
Πρέπει να της κάνουμε μερικές ερωτήσεις. Πού μπορεί να είναι;
Δεν έχουμε νέα της εδώ και μέρες.
Εσείς κι εσείς θα 'ρθείτε μαζί μου, μέχρι να εμφανιστεί.
Μα... Δε μπορείτε να το κάνετε αυτό!
Έχετε 5' να ντυθείτε.
Θα έρθω εγώ.
Αλλά αυτή δε μπορεί. Είναι άρρωστη.
Και οι 2.
Όχι!
Τρεις άντρες για να με συλλάβουν! Πρέπει να είμαι πολύ επικίνδυνη!
Λοιπόν...
Τι έχεις να μου πεις γι' αυτό;
Σίγουρα δεν έχεις τίποτα να πεις;
Για τον κύκλο "AIDA LAFUENTE"; Ούτε γι' αυτόν;
Θα μπορούσες έστω να πεις ό,τι λένε κι οι άλλες.
Ότι γράφτηκες για να κάνεις γυμναστική.
Ή για τα μαθήματα χορού.
Είναι ένας τρόπος για να σπάσει ο πάγος. Συμφωνείς;
Γδύσου.
Δε με άκουσες; Γδύσου!
Συνέχισε.
Καλύτερα να μιλήσεις τώρα.
Δε θα μ' άρεσε να χαλούσα ένα τόσο όμορφο πρόσωπο.
Ένα τόσο όμορφο σώμα.
Θα μου τα πεις όλα. Εντάξει;
Πες μου για τις άλλες κοπέλες που συχνάζανε στον κύκλο.
Πες μου για την Αδελίνα.
- Δεν είσαι πολύ επικοινωνιακή. - Δεν την ξέρω.
- Μη μου λες ψέματα. - Δεν ξέρω ποια είναι.
Σου είπα να μη μου λες ψέματα!
Γασπάρ!
Είναι φίλη σου, ε;
Πολύ όμορφη!
Μην κλαις! Θα τη δεις σύντομα.
ΚΥΚΛΟΣ "AIDA LAFUENTE"
Τι να λένε;
Εδώ όταν χορεύεις 2 φορές με την ίδια κοπέλα...
...σημαίνει ότι είναι αγαπητικιά σου.
Μα είμαστε όλη νύχτα έτσι.
Πού ξέρεις!
Πώς και φεύγεις αύριο;
Μου έγραψε ο πατέρας μου. Η αστυνομία θέλει να με ανακρίνει.
Δε μπορεί να το κανονίσει αυτός; Χωροφύλακας είναι!
Ήταν. Τώρα δεν ξέρουμε τι είναι.
Το μόνο που έκανε ήταν να εκτελεί διαταγές.
Η αίσθηση του καθήκοντος!
Ο πατέρας μου πάντα έβαζε το καθήκον πάνω απ' την αγάπη.
Ποτέ, ούτε καν όταν ήμουν μικρή δε μου είπε «σ' αγαπώ».
Δεν υπάρχει τίποτα στον κόσμο που να επιθυμώ περισσότερο.
- Τι επιθυμείς πάνω απ' όλα; - Να στο πω.
Να σου πω ότι σ' αγαπώ.
Σ΄ αγαπώ.
Οι γονείς μου θα σε λατρέψουν. Θα δεις!
Κι εδώ στο χωριό η ζωή είναι πολύ καλή!
Πολύ καλύτερη απ' τη Μαδρίτη!
Εδώ υπάρχει φαγητό!
Δε θα σου λείψει τίποτα.
Δεν ξέρω. Εγώ...
Τι;
Θα ήθελα να παρακολουθήσω μαθήματα γραμματείας.
Με τίποτα!
Αυτή που θα παντρευτώ δεν έχει λόγο να 'ναι γραμματεύς κανενός.
Άσε με, σε παρακαλώ.
Εντάξει.
Αφού σ' αρέσει τόσο πολύ να γράφεις σε γραφομηχανή...
Αλλά αύριο θα κάτσεις εδώ.
Δε φεύγεις από δω.
Δεν πολέμησα το Φράνκο για το τίποτα!
- Τι θέλετε; - Αυτή. Δε φεύγει.
Κάντε στην άκρη.
Εσείς κάντε ό,τι θέλετε. Αυτή δε φεύγει.
Είναι η τελευταία φορά που σας το λέω. Κάντε στην άκρη!
Μείνε. Θα σε προστατεύσω εγώ!
Σου ορκίζομαι ότι δε θα σου συμβεί τίποτα.
Εουτίμιο, σε παρακαλώ!
Πάμε, πατέρα.
Μια ζωή καθολικοί ήμαστε.
Όχι καθολικοί. Ψευδευλαβείς.
Ούτως ή άλλως, ο κύριος Γκαρθία πρέπει να'ρθει μαζί μας.
Μα γιατί;
Σίγουρα δεν είναι τίποτα.
Θα γυρίσω γρήγορα.
Ρώτα τους αν μπορώ να 'ρθω μαζί σου.
Μπλάνκα, ηρέμησε.
Σου είπα ότι δε μπορεί να είναι κάτι σημαντικό.
Θα 'ναι μια εξακρίβωση στοιχείων. Ή ούτε καν αυτό. Ένα λάθος.
Τα λέμε μετά. Συγύρισε λίγο το σπίτι.
Άντε, Κίκε. Πήγαινε στη μαμά σου, Κίκε.
Έλα, καρδιά μου.
Για τη Χούλια Κονέσα.
Μπορούμε να τη δούμε;
Μόνο για λίγο!
Πέντε λεπτά και φεύγουμε...
Παρακαλώ, πείτε στο διευθυντή ότι θέλουμε να τη δούμε.
Κι αν μετά δε σας αφήσουμε να φύγετε;
Άντε!
Μητέρα!
Αδελίνα!
Καλημέρα.
Αρούα!
Μου υποσχεθήκατε ότι θα της κάνατε μόνο μερικές ερωτήσεις.
Και μόνο μερικές ερωτήσεις θα της κάνουμε.
Πάρτην.
Κύριε διευθυντά...
...θυμηθείτε ότι κάναμε μια συμφωνία.
Εγώ σας υποσχέθηκα να τη φέρω κι εσείς μου δώσατε το λόγο σας...
...πως θα την αφήνατε ήσυχη.
Το καθήκον σας ήταν να φέρετε την κόρη σας.
Κάνατε το καθήκον σας.
Συγχαρητήρια!
Τώρα κάντε μου τη χάρη να φύγετε.
Μας πιάνουν όλους έναν-έναν!
Τι θα κάνουμε, Τέο;
Πώς έγινε;
Τη Χούλια τη γύρευαν σπίτι.
Είναι σα να ήξεραν τα πάντα για μας.
Σαν κάποιος να τους είχε πει...
Το σημαντικό τώρα είναι να 'μαστε ενωμένοι.
Τι ξέρεις για τους άλλους;
Τι ξέρεις για το Σατούρ και το Νταμιάν;
Για ποιους;
Για το Σατούρ το Νταμιάν.
Ξέρεις πού μπορώ να βρω τη Βιρτούδες;
Πώς μου 'πες ότι λέγεται;
Ποιος;
Εκείνος ο φίλος της Χούλια.
Θα ήταν καλό να τον βρίσκαμε. Μπορεί να μας φανεί πολύ χρήσιμος.
Πώς μπόρεσες, Τέο;
- Ηρέμησε, Κάρμεν... Ηρέμησε... - Μη! Μη! Μη μ' αγγίζεις!
- Είσαι γουρούνι! - Ηρέμησε, Κάρμεν... Ηρέμησε...
Άφησέ με!
Ακίνητη!
Μη! Τι θα μου κάνετε; Ζήτω η Δημοκρατία!
Ηρέμησε, μικρή. Όσο είμαι εγώ εδώ, δεν πρόκειται να πάθεις τίποτα.
Το βλέπω. Τώρα σε αφήνουν να κάνεις τον καλό αστυνομικό...
Ώστε εσύ είσαι η Κάρμεν.
Τι θα μπορούσαμε να κάνουμε με σένα;
Κάρμεν!
Κάρμεν, τι τρέχει;
Ταυτότητα!
Κοίτα, Βιρτούδες! Η Κάρμεν!
Γεια σου, Κάρμεν!
Ποια είναι αυτή;
Ποια;
Δεν την ξέρω.
Την ξέρεις, Κάρμεν! Η Βιρτούδες είναι!
Ελάτε μαζί μου.
Ακούστε... Ακούστε... Συγγνώμη...
Ακούστε!
Ήρθα απλά για να φέρω καθαρά ρούχα στον άντρα μου.
Ακολουθήστε με.
Πριν την εξέγερση ψήφιζα τα καθολικά κόμματα.
Κι ο άντρας μου το ίδιο.
Είστε πολύ θρησκευόμενο άτομο, μου είπαν.
Μάλιστα, κύριε.
Ξέρατε το Χουάν Κανέπα;
Ελάχιστα. Ξέρω ποιος είναι αλλά...
Έχω εδώ μια κατάθεση που δηλώνει το αντίθετο.
Δε χρειάζεται να τη διαβάσω, ε;
Δώσατε χρήματα στον Κανέπα.
Για ποιο λόγο;
Ήταν χρήματα του Κομμουνιστικού Κόμματος;
Όχι, κύριε. Ήταν δικά μας.
Τα φυλάξαμε κατά τη διάρκεια του πολέμου.
Υποθέτω ότι ξέρετε πως ήταν ενεργό μέλος του ΚΚ.
Γιατί μια καθολική γυναίκα έπρεπε να τον βοηθήσει;
Δεν είναι ενεργό μέλος του ΚΚ ο σύζυγός σας;
- Όχι, κύριε! - Απλά για να σιγουρευτώ...
Ο Κανέπα είναι αυτός εδώ.
Αυτός εδώ είναι ο σύζυγός σας;
Ο Ενρίκε δεν είναι ο τύπος του ανθρώπου που νομίζετε.
Ξέρουμε ότι υπήρχε σχέδιο για απόπειρα δολοφονίας...
...κατά του Αρχηγού στην παρέλαση της Νίκης.
Πείτε μου όλα όσα γνωρίζετε.
(ΣΜ: λέγοντας "Αρχηγό", εννοεί το Φράνκο)
Αυτός εδώ θα μας μείνει απ' το φόβο.
Τώρα θα μου πεις ποιοι είναι οι συνεργοί σου.
Ορκίζομαι ότι δεν ξέρω τι μου λες.
Αρκετά με τους όρκους!
Δε θα έκανες την απόπειρα μόνος σου!
Ποια απόπειρα;
Είχες ένα πιστόλι.
Εναντίον ποιου σκεφτόσουν να το χρησιμοποιήσεις;
Σας το ξαναλέω:
Το πιστόλι μού το έδωσαν μαζί με τη στολή...
...όταν μπήκα στη μπάντα του Μηχανικού.
Γασπάρ!
Τι ηλίθιος!
Λες και θα μπορούσε να μας κρύψει κάτι!
Κοίτα, Αδελίνα, ο καημένος ο Γασπάρ...
...είναι εξουθενωμένος απ' την πολλή προπόνηση.
Οπότε θα τον αφήσουμε να ξεκουραστεί.
Αν υπογράψεις τη δήλωση, θα σε πάρω από δω.
Απόψε θα κοιμηθείς σπίτι μου...
...κι αύριο επιστρέφεις στο χωριό.
Ας τον αφήσουμε να το σκεφτεί.
Πάμε.
Μη!
Ας προσευχηθούμε, αδελφοί, για την αιώνια ανάπαυση...
...της αδελφής μας, Άνχελες.
Μαμά!
Κόρη μου!
Τι σου έκαναν, κόρη μου;
Τίποτα, μαμά. Είμαι καλά.
Είστε όλες συγγενείς της εκλιπούσης;
Τι συμβαίνει; Απαγορεύεται να κλαίει κανείς;
Ο Περίκο;
Δε μπόρεσε να έρθει.
Δε θα μου πάρουν κι άλλη κόρη. Θα σε βγάλω απ' τη φυλακή.
ΚΡΑΤΟΥΜΕΝΟΙ ΚΟΜΜΟΥΝΙΣΤΕΣ
Κατεβείτε! Έξω!
Θρήσκευμα;
Είμαι καθολική. Όλη μου τη ζωή.
Ναι... Όπως όλες...
Κυρία διευθύντρια...
...συγνώμη αλλά σίγουρα έχει γίνει λάθος. Κάποιο λάθος.
Αν μ' αφήσετε να σας εξηγήσω...
Δεν έχετε τίποτα να μου εξηγήσετε.
Αφήστε τα πράγματά σας πάνω στο τραπέζι και γδυθείτε.
Εντάξει... μα... κάποιος...
Δε μ' ακούσατε;
Εδώ τα ρούχα.
- Ονοματεπώνυμο; - Χούλια Κονέσα Κονέσα.
- Ηλικία; - 19.
- Τόπος γέννησης; - Οβιέδο.
Γυρίστε.
Σηκώστε τα χέρια.
Ντυθείτε.
Θρησκεία;
Καμία.
Καθολική. Πηγαίντε μαζί με τη συντρόφισσά σας.
Πού θα τις βάλουμε; Δεν πέφτει καρφίτσα.
Υπάρχει χώρος στις μητέρες.
Κι επίσης έχει θέση σ' ένα κελί με νεαρές.
Θα πάω τη Μπλάνκα στις μητέρες. Εσύ ανάλαβε την άλλη.
Κάντε στην άκρη!
Κουνηθείτε!
- Κάντε στην άκρη! - Άκρη...
Άκρη!
Κάντε χώρο!
Έλα!
- Εδώ. - Συγγνώμη...
Ξύπνα την Αδελίνα. Κοιμάται του καλού καιρού.
Χούλια! Χούλια!
- Βιρτούδες! - Χούλια! Χούλια!
Συγγνώμη!
Δεν ήξερα ότι ήσουν εδώ.
Είμαι εδώ μια βδομάδα.
Πώς είσαι;
Έλα... Πέρασε...
Χούλια!
Αδελίνα!
Όλα καλά! Όλα καλά!
Σε χτύπησαν.
Ηρέμησε.
Δε θα μας καταβάλουν.
Τι ήταν αυτό;
Κάθε βράδυ εκτελούν εδώ δίπλα. Στο νεκροταφείο.
Πάμε!
Οι ανήλικες όρθιες! Πάμε!
Όρθιες, είπα!
Σηκωθείτε, τεμπέλισσες!
Δεν έχω δει πιο τεμπέλισσες από σας!
Πάμε!
Όλο οι ίδιες και οι ίδιες! Γιατί όχι;
Πάμε! Πηγαίντε γρήγορα να πλυθείτε!
Γρήγορα! Άντε! Άντε!
Πάμε! Μας πιέζει ο χρόνος! Γρήγορα!
Δεν είναι δυνατόν! Κάρμεν, κι εσύ!
Κι εσείς, τα μπογαλάκια πλάι στον τοίχο. Γρήγορα!
Στοίχημα ότι πάλι δεν έχουμε νερό.
Πάρε νερό!
Θεέ μου! Μπορείτε ν' αφήσετε το παιγνίδι; Αρχίζει το μέτρημα.
Λοιπόν, μπορώ να μάθω τι συμβαίνει εδώ;
Καθίστε φρόνιμες για μια φορά!
(ΣΜ: τραγουδούν τον ύμνο των φαλαγγιτών)
...που φυλάνε σκοπιά επάνω στ' άστρα...
...απαθείς στο πόστο τους και είναι...
...παρόντες στο ζήλο μας.
Αν σου πουν ότι έπεσα, θα 'χω πάει...
...στο πόστο που έχω εκεί.
Θα γυρίσουν νικηφόρες σημαίες...
...υπό τον κεφάτο βηματισμό της ειρήνης...
...και θα έχουν πιασμένα πέντε τριαντάφυλλα...
Λέει ότι λείπουν 2. Αλλά δεν τρέχει τίποτα.
Είναι οι 2 που περίσσευαν απ' το 2ο διάδρομο.
Δεν είναι δυνατόν...
Δε μπορεί να συνεχίσει έτσι αυτό.
Εμπρός για τη νίκη, ημιομάδες!
Στην Ισπανία ξεκινά να χαράζει!
- Ισπανία... - Αδιαίρετη.
- Ισπανία... - Μεγάλη.
- Ισπανία... - Ελεύθερη!
- Ζήτω η Ισπανία! - Ζήτω.
Θ' αφήσουμε τα γελάκια κει πίσω;
Σας ακούω... Άντε!
Πάμε!
Πάμε...
Αλληλογραφία!
- Αλληλογραφία! - Άντε! Άντε! Άντε! Μέσα! Μέσα!
Συγνώμη, η αλληλογραφία;
- Έλα. Γρήγορα! - Ευχαριστώ.
- Γεια! - Γεια!
Αλληλογραφία.
- Λοιπόν... Μαρτίνα; - Εδώ!
Ορίστε!
- Κοντσίτα; - Εδώ!
Ορίστε!
Αχά! Ξανά η Μαρτίνα!
Μα πόσους γκόμενους έχει πια αυτή η κοπέλα;
Θα μπορούσες ν' αφήσεις κανέναν και για μας;
Άννα!
Πιάστο!
Και... Τερέσα!
Φυλακή de Ventas, θαυμάσιο ξενοδοχείο.
Το φαγητό είναι πεντανόστιμο κι έχουμε όλες τις ανέσεις...
...εκτός από κρεβάτι και ανάπαυση.
Στην κόλαση είναι πολύ καλύτερα.
Υπάρχει ουρά μέχρι και για τις τουαλέτες...
...νόστιμο τσιμέντο σερβίρουν για ψωμί...
...οι φακές είναι το μοναδικό φαγητό...
...ένα γεύμα έχει τη μέρα.
Μικρά πλακάκια πολυτελείας έχουμε για στρώμα...
...ξυπνάμε και πονάνε τα νεφρά μας.
Βιρτούδες!
Κάρμεν!
Τι; Πώς σας συμπεριφέρονται εσάς;
Καλά αλλά εγώ θέλω να 'μαι μαζί σας.
Θα γίνει κι αυτό, μικρή. Αν κάτσουμε καιρό εδώ...
- Η Διόνι μάς ξεψειρίζει. - Φαίνεται.
Δε γλιτώνει καμία.
Να κοιμάσαι με τα πόδια προς τον τοίχο...
...και το κεφάλι προς το κέντρο. Οι κοριοί λατρεύουν τις γωνίες.
Εσείς δε διδάσκατε χορό στον κύκλο;
Διονυσία!
Απ' αυτόν είναι;
Τα γράμματά του είναι!
Τι;
- Δεν καταλαβαίνω τι εννοεί. - Τι λέει;
«Μ' αρέσει πολύ η γαλλική μουσική...
...αλλά προτιμώ τη μεξικάνικη...
...που ελπίζω να μπορώ να τραγουδώ άμεσα.»
Δεν κατάλαβες; Είναι στη Γαλλία και σύντομα θα πάει στο Μεξικό.
Στο Μεξικό!
- Υπάγετε στην ευχή του Θεού. - Ευχαριστούμεν σοι, Κύριε.
Κυρία Κάρμεν...
Για σένα.
Ευχαριστώ.
Έχεις δουλέψει ποτέ σου, Μπλάνκα;
Δεν κάνω και τίποτε άλλο απ' τα 16.
Σοβαρά; Και τι ξέρεις να κάνεις;
Να παίζω πιάνο.
Γραφομηχανή; Στενογραφία;
Ξέρω και ραπτική.
Ωραία...
Θα δούμε.
Κυρία Κάρμεν...
- Ήθελα να σας πω ότι... - Ξέρω. Ότι είσαι εδώ από λάθος.
Θα διορθωθεί! Έχε πίστη στον Κύριο.
Ανάμεσα σε τόσες κρατούμενες, δεν είναι ανθρώπινο ένα λάθος;
Μη με φοβάσαι.
Δεν τρώω ανθρώπους.
Δε... δε σας φοβάμαι.
Χαίρετε, πατέρα.
Χαίρομαι πολύ που σας βλέπω.
Πώς είστε, πατέρα;
Καλά. Εσύ, κόρη μου; Πώς είσαι εσύ;
Είμαι πολύ καλά εδώ. Πολύ καλά.
Σου έφερα...
Σου έφερα λίγα ρούχα. Νόμιζα ότι...
Δεν ξέρω... Πες μου εσύ τι θες.
Η μαμά έχει κλονιστεί πολύ.
Δε θα της έκανε καθόλου καλό αν ερχόταν να σε δει.
Ο γιατρός τής συστήνει ξεκούραση.
Να ξεκουραστεί!
Αλλά την ξέρεις...
Ζητά υπογραφές απ' τους γείτονες ότι δεν ήσουν πολιτικοποιημένη.
Πιστεύεις ότι θα το τολμήσει κάποιος;
Σίγουρα!
Μα πώς μπόρεσαν;
Μια ζωή ήσαστε στο θυρωρείο!
Μια ολόκληρη ζωή χωρίς ποτέ να πει κανείς τίποτα για σας!
Εγώ φταίω, ε;
Σιγά μην έδιναν δουλειά στους γονείς μιας παλιοκομμουνίστριας!
Πώς είναι η Κάρμεν;
Καλά...
Πιάσανε τον πατέρα της.
- Η μητέρα της... - Τι;
Η μητέρα της κρύβεται.
Πού είναι;
Μη μου πεις.
Τι σημασία έχει;
Μην ανησυχείς. Είναι καλά.
Καημένη μαμά!
Οι γονείς είναι οι πιο καλοί άνθρωποι του κόσμου.
Έχεις δει τον Περίκο;
Όχι.
Το πηγαίνατε για σοβαρά εσείς οι 2;
Λυπάμαι πολύ, Χούλια.
- Τέλος χρόνου. - Πάρτε αυτό.
Μητέρα...
- Σ' ευχαριστώ, μητέρα! - Κουράγιο, κόρη μου!
Πες στο μπαμπά υπομονή! Περνώ καλά εδώ με τις συντρόφισσες.
Εντάξει.
Σ' αγαπώ.
- Στο καλό, Λόλα! - Αντίο, Κάρμεν!
- Να προσέχετε, μητέρα! - Κι εσείς!
Αν υπάρχει κάτι συγκεκριμένο που θες να σου φέρω...
Φρούτα... Κολόνια...
Δε με ακούσατε;
Τέλος χρόνου!
Σας παρακαλώ...
Σ' ΑΓΑΠΩ
Κι εγώ.
Πολύ!
Σιωπή!
Θέλετε να μας κάνετε τη χάρη να καθίσετε ήσυχοι;
Εσείς! Ναι, εσείς!
Δείξτε λίγο σεβασμό παραπάνω!
Ποια ζήτησε να μιλήσει μαζί μου;
Λοιπόν, τι είναι το τόσο σημαντικό που έχετε να μου πείτε;
Πέθανε κι άλλο παιδί.
Κάθε μέρα πεθαίνει κι από ένα.
Και δεν πεθαίνουν από αρρώστιες. Πεθαίνουν απ' την πείνα.
Και τι νομίζετε;
Ότι εκεί έξω τρώνε πολύ καλύτερα;
Πρέπει να κάνετε κάτι.
Είναι καθήκον σας ως διευθύντρια.
Αν στα παιδιά δε δίδεται γάλα, εμείς...
Τι;
Εμείς δε θα τραγουδάμε στην καταμέτρηση.
Σοβαρά;
Ποια δε θα τραγουδάει;
Ούτε εγώ.
Εσύ, Μπλάνκα;
Αυτό που τραβάνε αυτά τα παιδιά δεν είναι σωστό, κυρία Κάρμεν.
Αντικρίζω τον ήλιο με το καινούριο μου πουκάμισο...
...που εσύ μου κέντησες χθες με κόκκινη κλωστή.
Έτσι θα με βρει ο χάρος αν έρθει να με πάρει...
...και δε σε ξαναδώ.
Θα παρελαύνω μαζί με τους συντρόφους μου...
...που φυλάνε σκοπιά επάνω στ' άστρα...
...απαθείς στο πόστο τους και είναι...
...παρόντες στο ζήλο μας.
Στην απομόνωση!
Φυλακή de Ventas, θαυμάσιο ξενοδοχείο.
Το φαγητό είναι πεντανόστιμο κι έχουμε όλες τις ανέσεις...
...εκτός από κρεβάτι και ανάπαυση.
Στην κόλαση είναι πολύ καλύτερα.
Ησυχία! Ησυχία!
Δε σταματάνε με τίποτα!
...οι φακές είναι το μοναδικό φαγητό...
...ένα γεύμα έχει τη μέρα.
Μικρά πλακάκια πολυτελείας έχουμε για στρώμα...
...ξυπνάμε και πονάνε τα νεφρά μας.
Αυτοί είναι;
Έχει κάτι ο σύντροφός σου; Θέλετε βοήθεια;
Γρήγορα! Το πιστόλι!
Εμπρός! Όλοι έξω με τα χέρια ψηλά! Άντε! Έξω! Άντε!
- Πιλάρ! - Έλα δω!
- Πιλάρ, καρδιά μου! - Ακίνητος! Ακίνητος!
Ηρεμία.
- Πιλάρ! - Έλα! Έλα!
- Πάμε! - Κι εσύ, καριόλη!
Ηρεμία!
Πάμε!
Γρήγορα!
Άσε με, σε παρακαλώ! Δεν έχω κάνει κάτι!
- Πάμε! - Εμένα κάντε με ό,τι θέλετε.
Αλλά αυτήν αφήστε την. Σας παρακαλώ! Είναι παιδί!
Σας παρακαλώ!
Σας παρακαλώ...
Μην τη σκοτώσετε. Αφήστε τη να φύγει.
Είναι παιδί!
Αν το κάνετε, δε θα συγχωρεθείτε ποτέ.
Σκεφτείτε τις αγαπητικές σας, τις αδερφές σας...
Πιλάρ... Πιλάρ!
Πουτάνας γιοι!
- Τι θα κάνουμε μ' αυτόν; - Μη... Μη... Μην το κάνετε!
Σας παρακαλώ, μην το κάνετε.
Είμαι... Είμαι δικός σας! Κι εγώ εργάτης είμαι!
Άννα!
Μαρτίνα.
Βικτόρια.
Στο δικαστήριο.
- Δικαστήριο; - Ναι, στο δικαστήριο.
Και μη διανοηθείτε να πάτε ντυμένες έτσι. Πηγαίντε αλλάξτε.
Άντε, κορίτσια. Πάμε να βάλουμε τα καλά μας.
Μπορούμε να πλυθούμε μια στιγμή;
Πρέπει να μυρίζουμε ωραία. Σωστά, Βικτόρια;
Δεν καταλαβαίνω πώς μπορείς ν'αστειεύεσαι μ'αυτό.
Για ποιο λόγο;
Γιατί όχι εγώ; Μπορείτε να μου πείτε;
Γιατί παραπονιέσαι, χαζή; Αρκετή τύχη είχες!
Μα γιατί όχι εγώ; Δεν καταλαβαίνω!
Τα μάθατε; Σκότωσαν ένα διοικητή της Χωροφυλακής.
Και την κόρη του. Και τον οδηγό.
- Και τι σχέση έχει αυτό με μας; - Καμία.
Αλλά όλοι ζητούν θανατικές ποινές.
Σχεδόν για όλους ζητούν θανατική ποινή...
...αλλά μετά ο δικαστής τη μειώνει.
Πάντως, δεν είναι και η καλύτερη στιγμή για στρατοδικείο.
Χρειάζονται έναν αποδιοπομπαίο τράγο, ε;
Κοιτάξτε! Το Ρετίρο!
Κάτω! Κάτω!
Δεν ακούτε; Κάτω, είπα!
(ΣΜ: Το Ρετίρο είναι το δημοφιλέστερο πάρκο της Μαδρίτης.)
- Φοράτε τίποτα δανεισμένο; - Εγώ όχι.
Ούτε εγώ.
Λένε ότι φέρνει τύχη.
Τύχη;
Αλλάζουμε;
Ποια θέλει ν' αλλάξουμε;
- Αλλάζουμε μπλούζες; - Ναι.
- Ανταλλάσσω τη ζώνη μου. - Πάρε!
Πάρε!
- Ποια θέλει το μαντήλι μου; - Εγώ! Εγώ! Εγώ!
Πάρε!
Βόλτα στο πάρκο με καινούριο φόρεμα!
Και τι δε θα 'δινα για να 'μαι στη θέση τους!
Να δω!
Κατεβείτε!
Μαμά! Μαμά!
Έι, εσύ! Πού πας;
Πρέπει να μιλήσω στη μητέρα μου. Έχω 3 μήνες να τη δω.
- Είναι μία απ' αυτές; - Μάλιστα, κύριε.
Το λέει η ψυχή του του μικρού!
- Ποια είναι; - Εκείνη εκεί.
Δύο λεπτά.
Αγάπη μου!
Πόσο ψήλωσες, ζωή μου! Πόσο ομόρφυνες!
Είσαι φρόνιμος;
Κοίτα μη μάθω τίποτα, ε;
Τα γαλλικά πώς πάνε; Τα συνεχίζεις;
Μην τα αφήσεις, αγάπη μου. Μην τα αφήσεις.
- Μαμά... - Έχει δίκιο ο μικρός.
Τι να τα κάνει τα γαλλικά;
Επρόκειτο περί απόπειρας καταστροφής του νέου κράτους.
Φαίνεται ξεκάθαρα από τις εκδηλώσεις αυτών των 56 ατόμων.
Προσπαθούσαν να αναδιοργανώσουν τις Σοσιαλιστικές Νεολαίες...
...αυτή την παράνομη, μαρξιστικής εμπνεύσεως οργάνωση...
...της οποίας σκοπός ήτο να προκαλέσει αταξία...
...και να μποϊκοτάρει όλες τις πρωτοβουλίες πάτριας ανάτασης...
...βασιζόμενη σε ατιμίες, ψέματα...
...απόπειρες δολοφονίας, ταξική πάλη...
Εν συντομία, στον κομμουνισμό και τη μασονία.
Και με τη σύλληψή τους...
...επετεύχθη η ματαίωση απόπειρας δολοφονίας...
...που 'χαν σχεδιάσει για τη μέρα της Παρέλασης της Νίκης...
...για την οποία είχαν μαζέψει τις προηγούμενες ημέρες...
...κάθε είδους εγκαταλελειμμένα όπλα...
...από χαρακώματα και υπονόμους.
Οι κατηγορούμενοι είναι υπεύθυνοι για το έγκλημα...
...της ένταξης στην ανταρσία...
...όπως προβλέπεται και τιμωρείται στα άρθρα 237 και 238...
...της 2ας παραγράφου του Κώδικα Στρατιωτικής Δικαιοσύνης...
...η οποία συμπίπτει με την επιβαρυντική περίσταση...
...της επικινδυνότητος και της σπουδαιότητος των γεγονότων...
...σύμφωνα με το άρθρο 173 του προαναφερθέντος νομικού σώματος.
Για όλα αυτά...
...εν ονόματι του Αρχηγού του Κράτους...
...η εισαγγελία προτείνει για όλους...
...τη θανατική ποινή.
Η υπεράσπιση έχει το λόγο.
Λόγω του προχωρημένου της ώρας...
...και του πολύ χρόνου που πήρε η εκτενής δικογραφία...
...σας παρακαλώ να είστε περιεκτικός και σύντομος.
Με την άδειά σας.
Απ' την άλλη πλευρά...
...βλέποντας τις πολλές και ατράνταχτες αποδείξεις...
...η υπεράσπιση δε μπορεί να κάνει και πολλά παραπάνω...
...απ' το να ζητήσει επιείκεια.
- Αυτός είναι ο δικηγόρος μας; - Απ' ό,τι φαίνεται...
...τα επιβαρυντικά στοιχεία που ανέφερε η εισαγγελική έδρα...
...δεν επιβαρύνουν όλες τις περιπτώσεις, οπότε...
Φυσικά θα εξεταστούν μία-μία όλες οι προσωπικές συμπεριφορές.
Κατηγορούμενοι, σηκωθείτε.
Η δίκη διακόπτεται για την ανακοίνωση της ετυμηγορίας...
...η οποία θα προκύψει κατόπιν μυστικής συνεδρίασης.
«Με τη μέγιστη ταπεινοφροσύνη, γράφω στην Εξοχότητά σας...
...για να ικετεύσω για επιείκεια...
...εμπιστευόμενη την αυστηρή δικαιοσύνη...
...που ο ένδοξος Αρχηγός υποσχέθηκε στους Ισπανούς.»
Πολύ καλά. Υπόγραψε.
«Προς τον αήττητο αρχιστράτηγο των ισπανικών ενόπλων δυνάμεων...
...σε ξηρά, θάλασσα και αέρα.»
Πιστεύετε πως θα μας εκτελέσουν;
Θα μας εκτελέσουν επειδή ζητήσαμε να τρώει ο κόσμος;
Στο τέλος θα σας αθωώσουν, Βιρτούδες!
Θα το δεις!
Θα προσθέσω μια ευνοϊκή αναφορά για σένα.
Και για τον άντρα σου, φυσικά.
Κι οι άλλες;
Άφησέ τες.
Σε παρακαλώ, Κάρμεν, να μην ξεχνάς ποτέ αυτό που έχει σημασία.
Ποιο είναι αυτό;
Ότι έχουμε δίκιο.
Ότι παλεύουμε για κάτι που είναι δίκαιο.
Δεν ξέρω πια τι είναι δίκαιο και τι όχι.
Ξέρεις! Φυσικά και ξέρεις.
Ξέρεις κι ότι, όταν όλο αυτό τελειώσει...
...κάποιος θα πρέπει να το θυμάται.
Πώς θα μπορούσα να το ξεχάσω;
Θα ήταν σα να ξέχναγα εσένα.
Περί αυτού ακριβώς πρόκειται, Κάρμεν.
Για να μη με ξεχάσεις.
Δεν πρέπει να φοβόμαστε.
Υποσχέσου μου ότι δε θα φοβηθείς.
Στο υπόσχομαι.
Πρέπει να είμαστε πολύ γενναίες.
Πολύ γενναίες.
Γιατί δεν πρόκειται να μας αθωώσουν, μικρή.
Σκέφτομαι συνέχεια τη μητέρα μου.
Πόσο θα υποφέρει η καημένη!
Δώδεκα.
Μπορούμε να ξαπλώσουμε ήσυχες. Δε θα έρθουν απόψε για μας.
Αλήθεια;
Κοιμήσου ήσυχη.
Πάμε! Πάμε!
- Πάμε! - Στην άκρη! Τι κάνετε εκεί;
Πάμε!
Κουνηθείτε!
Δεν είναι δυνατόν, Θεέ μου... Δεν είναι δυνατόν...
Στην άκρη! Φύγετε από κει!
- Μπλάνκα Μπρισάκ Βάσκεθ. - Κουνηθείτε!
Πρέπει να 'σαι πολύ όμορφη.
Θα δεις το Βαλεντίν!
Πάμε! Μην καθυστερείτε!
Τόσο πολύ βιάζεσαι να μας σκοτώσεις;
Μαρτίνα... Μαρτίνα!
Βικτόρια!
Αχ, Κάρμεν!
Ελάτε! Πηγαίντε γρήγορα να πλυθείτε!
Δεν είναι δυνατόν...
Αφού δεν απήντησε ακόμη ο Φράνκο!
Διψάτε για αίμα!
Είστε δολοφόνοι!
Όχι!
Εσείς μπορείτε να βιαστείτε;
Όχι! Μη!
Μη!
Η Βικτόρια; Πού πήγε;
Σας παρακαλώ, πείτε στη μητέρα μου ότι είμαι αθώα.
Σας παρακαλώ...
Εκεί!
Κυρία Κάρμεν! Δε θέλω να πεθάνω!
Πάμε!
Πάρε.
Αν δεν εξομολογηθείς, ξέχνα το γράμμα.
Σοβαρολογώ.
Το ίδιο ισχύει για όλες.
Για να φτάσουν τα γράμματα στις οικογένειές σας...
...πρέπει πρώτα να εξομολογηθείτε.
Θες να έρθεις πρώτα εσύ;
Χαίρε, αγνότατη Μαρία!
Θεομήτωρ Παρθένε.
Έλα, κόρη μου...
Μα δεν...
Δεν...
Δεν έχω τίποτα να εξομολογηθώ, κύριε ιερέα...
Γιατί δεν έκανα τίποτα!
Σε αποδεσμεύω από τις αμαρτίες σου...
...εις το όνομα του Πατρός και του Υιού και του Αγίου Πνεύματος.
Χούλια...
Χούλια, τι να τους πω;
Τι μπορώ να τους πω; Δε μου έρχεται τίποτα.
«Αγαπημένοι μου γονείς και αδέλφια...»
«Πολυαγαπημένοι μου...»
Ο Βαλεντίν...
Πατέρα, διατήρησε...
...τη γαλήνη και την αποφασιστικότητα...
...μέχρι τέλους.
Μη σε πνίξουν τα δάκρυα.
Εμένα...
...δεν τρέμει το χέρι μου τώρα που σου γράφω.
Αγαπημένε μου...
...πολυαγαπημένε γιε της ψυχής μου.
Αυτές τις τελευταίες ώρες η μητέρα σου σκέφτεται εσένα.
Θα πεθάνω με το κεφάλι ψηλά...
...μόνο και μόνο γιατί ήμουν καλή.
Δε με εκτελούν επειδή ήμουν εγκληματίας.
Με εκτελούν για μια ιδέα που θεωρώ δίκαιη...
...και γι' αυτή πεθαίνω.
Σας αποχαιρετώ με την επιθυμία να με θυμάστε για πάντα.
Η κόρη σας...
...που σας λατρεύει.
Πεθαίνω όπως οφείλει να πεθάνει ένας αθώος.
Αντίο, μαμά.
Αντίο για πάντα.
Η κόρη σου δε θα ξαναμπορέσει...
...να σε φιλήσει ή να σ' αγκαλιάσει.
Ας μη σβηστεί το όνομά μου απ' την ιστορία.
Πάμε γρήγορα!
Ανεβείτε!
Έλα! Πάμε!
Χούλια! Χούλια! Χούλια! Χούλια, κόρη μου! Χούλια!
Χούλια! Χούλια! Χούλια! Χούλια, κόρη μου! Χούλια! Χούλια!
Χούλια! Χούλια!
Αφήστε τη! Αφήστε τη!
Χούλια! Σκοτώστε εμένα!
Είμαστε η νεαρή φρουρά...
...που σφυρηλατεί το μέλλον.
Μας σκλήρυνε η ανέχεια.
Θα μάθουμε να νικάμε ή θα πεθάνουμε.
Ευγενής είναι ο σκοπός της απελευθέρωσης...
...του ανθρώπου απ' τη σκλαβιά του.
Ίσως ο δρόμος πρέπει να ποτιστεί...
...με το αίμα της νεολαίας.
Να είστε σ' επιφυλακή.
Ο αστός είναι άπληστος και σκληρός.
Νεαρή φρουρά...
...μην του δώσεις ειρήνη ούτε στρατόπεδο.
(ΣΜ: τραγουδάνε τον ύμνο της JSU...
...ήτοι "Ενοποιημένες Σοσιαλιστικές Νεολαίες".)
Άνδρες!
Σχηματίσατε διπλή γραμμή!
Πάμε έξω!
Μία-μία!
Γρήγορα!
Άνδρες, προσοχή!
Πάμε!
Καλυφθείτε, αρμ!
Άνδρες, προσοχή!
Κλίνατε επί δεξιά!
Πρώτη σειρά, πέσατε στα γόνατα, αρμ!
Γρήγορα!
Δεν είστε άντρες εσείς!
Δεν έχετε καρδιά! Δεν έχετε ψυχή!
Αν είχατε, δε θα ήσασταν εδώ!
Άνδρες!
Γεμίσατε, αρμ!
Σκοπεύσατε τις καταδικασθείσες!
Ακίνητες!
Ακίνητες! Μην κινείστε! Ακίνητες!
Αναμείνατε! Αναμείνατε!
Παραμείνατε στις θέσεις σας!
Σκοπεύσατε τις καταδικασθείσες!
Πυρ!
Κάρμεν!
Θα παρελαύνω μαζί με τους συντρόφους μου...
...που φυλάνε σκοπιά επάνω στ' άστρα...
...απαθείς στο πόστο τους και είναι...
...παρόντες στο ζήλο μας.
Αν σου πουν ότι έπεσα, θα 'χω πάει...
...στο πόστο που έχω εκεί.
Θα γυρίσουν νικηφόρες σημαίες...
...υπό τον κεφάτο βηματισμό της ειρήνης...
...και θα έχουν πιασμένα πέντε τριαντάφυλλα...
...τα βέλη της δέσμης μου.
Η άνοιξη θα ξαναγελάσει.
Το περιμένουμε απ' τον ουρανό, τη γη και τη θάλασσα.
Αγαπημένε μου...
...πολυαγαπημένε γιε της ψυχής μου.
Αυτές τις τελευταίες ώρες η μητέρα σου σκέφτεται εσένα.
Θα πεθάνω με το κεφάλι ψηλά...
...μόνο και μόνο γιατί ήμουν καλή.
Εσύ το ξέρεις καλύτερα απ' όλους, Κίκε μου.
Σημαδεύσατε! Πυρ!
Σου ζητώ μόνο να είσαι πολύ καλός.
Αυτός κινείται ακόμα.
Να τους αγαπάς όλους, να μην κρατήσεις ποτέ κακία...
...σ' αυτούς που σκότωσαν τους γονείς σου. Ποτέ.
Οι καλοί άνθρωποι δεν κρατούν κακία.
Κι εσύ πρέπει να είσαι ένας καλός άνδρας...
...εργατικός.
Ενρίκε...
...να μη σου σβηστεί ποτέ η ανάμνηση των γονιών σου.
Να σε μεταλάβουν κανονικά.
Αλλά να είσαι καλά προετοιμασμένος.
Με θεμελιωμένη καλά τη θρησκεία, όπως τη δίδαξαν σ' εμένα.
Θα συνέχιζα να σου γράφω μέχρι αυτή τη στιγμή...
...αλλά πρέπει να σας αποχαιρετήσω όλους.
Γιε μου...
γιόκα μου...
...μέχρι την αιωνιότητα.
Δέξου μετά από τόσα και τόσα φιλιά...
...το αιώνιο φιλί της μητέρας σου.
Στις 5 Αυγούστου 1939...
...στο φράχτη του νεκροταφείου της ανατολικής Μαδρίτης...
...εκτελέστηκαν 43 άντρες και 13 γυναίκες, σχεδόν όλες κάτω των 21.
Τις θυμούνται ως "ΤΑ 13 ΤΡΙΑΝΤΑΦΥΛΛΑ".
Τα έγγραφα και τα γράμματα που παρουσιάστηκαν στην ταινία...
...είναι ιστορικώς αποδεδειγμένο αυθεντικά.
Μετάφραση: gkremistis